lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr en es lv lv lv lv lv lv lv lv lv lt lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Kārlis Īle kļūst par čempionu starp titulētākajiem tēlniekiem – ZZ.lv
Vārda dienas svin: Elza, Ilizana
andra.ozola@zz.lv - 26.04.2022 - 12:09
Itālijas pilsētā Gaetā noslēdzies “Pasaules Ledus mākslas čempionāts 2022”, uz kuru Pasaules Ledus mākslas asociācija bija uzaicinājusi 14 titulētākos 2021. un 2022. gada tēlniekus no 10 valstīm. Sīvā cīņā čempionātā uzvarēja latviešu tēlnieks Kārlis Īle, informē Jelgavas pašvaldības iestāde “Kultūra”.
Titulētāko mākslinieku čempionāts notika zibensturnīra formātā. Tajā tēlniekiem bija jāveido divas skulptūras.  Pirmās skulptūras izveidei bija atvēlētas trīs stundas un trīs ledus bloki izmērā 100 x 50 x 24 centimetri, un tai bija jāatbilst tēmai “Glābiet Okeānu”. Otrai skulptūrai, kuras tematiku varēja brīvi izvēlēties, tika atvēlētas divas ar pusi  stundas un paredzēti divi ledus bloki.
“Māksliniekiem bija jāspēj ne tikai atveidot savu ideju īsā laika posmā, bet arī jātiek galā ar ledum neraksturīgiem, siltiem laikapstākļiem – plus 14 grādiem. Bija jāparāda ne tikai radošais domu lidojums, bet arī tehniskā meistarība, un prasme piemērot ideju un izpildījumu šādiem laika apstākļiem,” atzīst K. Īle.
Pirmajā dienā K.Īle izveidoja skulptūru ”Katrs piliens ir okeāns”. Par skulptūrā ietverto domu mākslinieks stāsta: “Okeāns nav kaut kas atsevišķi eksistējošs. Viss ūdens ir savstarpējā apritē un saiknē. Okeāna ūdens izgaro, veido mākoņus, nolīst kā lietus, to uzņem zeme un augi, mēs to ieelpojam, iedzeram un apēdam. Arī katra mūsu asins pile ir daļa no lielā dzīvības okeāna”. Skulptūrā ir attēlota sieviete, kura saudzīgi  tur rokās divas stilizētas ūdens piles, un skatītājs var redzēt, kā ledum kūstot, ūdens pil caur sievietes sirdi.
Saturs turpināsies pēc reklāmas.
K.Īles otrā skulptūra – “Gaidot skūpstu” – tika novērtēta kā tehniski un idejiski visizaicinošākais darbs visā turnīrā. Autors sava darba idejā un izpildījumā iekļāva siltos laika apstākļus. Mākslinieks skulptūrā atveidojis vīrieša un sievietes seju, kas vērsta viena pret otru, tiecoties pēc skūpsta. Sejas balsta trauslas ledus arkas, kuras strauji kūst. Mirklī, kad tās neizturēs un skulptūra sabruks, vīrieša un sievietes lūpas saskarsies mirklīgā kulminācijas skūpstā.
Nosakot uzvarētāju, žūrijas komisija ņēma vērā abu skulptūru kopējo punktu skaitu un augstāko novērtējumu piešķīra latviešu tēlniekam, līdz ar to K.Īle ir pārliecinoši pierādījis, ka dotajā brīdī ir labākais ledus tēlnieks pasaulē.
K.Īles tēlniecības prasmes drīzumā būs skatāmas arī Latvijā – Baltijā lielākajā smilšu skulptūru parkā “Summer Signs 2022” Pasta salā Jelgavā. Smilšu skulptūru atklāšana plānota 4. un 5. jūnijā.
Jelgavā noskaidroti labākie basketbola soda metienu izpildītāji
4. līnijā Jelgavā atjaunots ietves segums
Zemes ierīcības specialitātei LLU – 75 gadu jubileja; aicina uz salidojumu
Svētdien gaidāms par grādu siltāks laiks
Jelgavas novada pašvaldībā 2. jūnijā notiks Donoru diena
Pērn vasarā Latvijā gūtas četras letālas elektrotraumas
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.